CELEX: 22013D0229
Language: hu
Date: 2013-12-13 00:00:00
Title: Az EGT Vegyes Bizottság 229/2013 határozata ( 2013. december 13. ) az Európai Gazdasági Térségről szóló megállapodás XIII. mellékletének (Közlekedés) módosításáról

22.5.2014   
            
            
               HU
            
            
               Az Európai Unió Hivatalos Lapja
            
            
               L 154/28
            
         AZ EGT VEGYES BIZOTTSÁG 229/2013 HATÁROZATA
   (2013. december 13.)
   az Európai Gazdasági Térségről szóló megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A léginavigációs szolgálatok és a hálózati funkciók teljesítményrendszerének megállapításáról, valamint a léginavigációs szolgálatok ellátására vonatkozó közös követelmények megállapításáról szóló 2096/2005/EK rendelet módosításáról szóló, 2010. július 29-i 691/2010/EU bizottsági rendeletet (1) bele kell foglalni az EGT-megállapodásba.
            
         
               (2)
            
            
               A léginavigációs szolgálatok és a hálózati funkciók teljesítményrendszerének megállapításáról szóló 691/2010/EU bizottsági rendelet módosításáról szóló, 2011. november 24-i 1216/2011/EU bizottsági végrehajtási rendeletet (2) bele kell foglalni az EGT-megállapodásba.
            
         
               (3)
            
            
               Az EGT-megállapodás XIII. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XIII. melléklete a következőképpen módosul:
   
               1.
            
            
               A 66x. pont (2096/2005/EK bizottsági rendelet) a következő francia bekezdéssel egészül ki:
               
                           „—
                        
                        
                           
                              32010 R 0691: A Bizottság 2010. július 29-i 691/2010/EU rendelete (HL L 201., 2010.8.3., 1. o.), amelynek helyesbített szövegváltozatát a HL L 229., 2011.9.6., 18. o. tartalmazza.”
                        
                     
         
               2.
            
            
               A szöveg a 66x. pont (2096/2005/EK bizottsági rendelet) után a következő szöveggel egészül ki:
               
                           „66xa.
                        
                        
                           
                              32010 R 0691: A Bizottság 2010. július 29-i 691/2010/EU rendelete a léginavigációs szolgálatok és a hálózati funkciók teljesítményrendszerének megállapításáról, valamint a léginavigációs szolgálatok ellátására vonatkozó közös követelmények megállapításáról szóló 2096/2005/EK rendelet módosításáról (HL L 201., 2010.8.3., 1. o.) amelynek helyesbített szövegváltozatát a HL L 229., 2011.9.6., 18. o. tartalmazza, az alábbi módosítással:
                           
                                       —
                                    
                                    
                                       
                                          32011 R 1216: A Bizottság 2011. november 24-i 1216/2011/EU végrehajtási rendelete (HL L 310., 2011.11.25., 3. o.).
                                    
                                 E megállapodás alkalmazásában a rendeletet a következő kiigazításokkal kell értelmezni:
                           
                                       a)
                                    
                                    
                                       A 3. cikkben a »Bizottság« szón »az EFTA-államok Állandó Bizottsága« értendő.
                                    
                                 
                                       b)
                                    
                                    
                                       A 13. cikk (1) bekezdése a következő albekezdéssel egészül ki:
                                       »Amennyiben az értékelés egy vagy több uniós tagállamot és egy vagy több EFTA-államot érintő teljesítménytervekre vonatkozik, úgy az értékelést az EFTA-állam(ok) tekintetében az EFTA Felügyeleti Hatóság, az EU-tagállam(ok) tekintetében pedig a Bizottság végzi el. A Bizottság és az EFTA Felügyeleti Hatóság együttműködnek annak érdekében, hogy e tekintetben azonos álláspontokat fogadjanak el.«
                                    
                                 
                                       c)
                                    
                                    
                                       A 14. cikk (1) bekezdése a következő albekezdéssel egészül ki:
                                       »Amennyiben az értékelés egy vagy több uniós tagállamot és egy vagy több EFTA-államot érintő teljesítménycélokra vonatkozik, úgy az értékelést az EFTA-állam(ok) tekintetében az EFTA Felügyeleti Hatóság, az EU-tagállam(ok) tekintetében pedig a Bizottság végzi el. A Bizottság és az EFTA Felügyeleti Hatóság együttműködnek annak érdekében, hogy e tekintetben azonos álláspontokat fogadjanak el.«
                                    
                                 
                                       d)
                                    
                                    
                                       A 17. cikk (2) bekezdése a következő albekezdéssel egészül ki:
                                       »Amennyiben a funkcionális légtérblokk egy vagy több uniós tagállam és egy vagy több EFTA-állam légterére kiterjed, az e pontban előírt feladatokat és hatásköröket az EFTA-állam(ok) tekintetében az EFTA Felügyeleti Hatóság, az uniós tagállam(ok) tekintetében pedig a Bizottság látja el és gyakorolja. A Bizottság és az EFTA Felügyeleti Hatóság együttműködnek annak érdekében, hogy e tekintetben azonos álláspontokat fogadjanak el.«
                                    
                                 
                                       e)
                                    
                                    
                                       A 17. cikk (3) bekezdése a következő albekezdéssel egészül ki:
                                       »Amennyiben a teljesítménytervek és -célok egy vagy több uniós tagállamot és egy vagy több EFTA-államot érintenek, a Bizottság és az EFTA Felügyeleti Hatóság együttműködnek annak érdekében, hogy a teljesítménycélok megvalósítására vonatkozóan közösen tegyenek jelentést az egységes égbolttal foglalkozó bizottság számára.«”
                                    
                                 
                     
         2. cikk
   A 691/2010/EU és az 1216/2011/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2013. december 14-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3), vagy a 2013. december 13-i 228/2013 EGT vegyes bizottsági határozat (4) hatálybalépésének napján, attól függően, hogy melyik a későbbi időpont.
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. december 13-án.
      
         
            az EGT Vegyes Bizottság részéről
         
         
            az elnök
         
         Thórir IBSEN
      
   
   
      (1)  HL L 201., 2010.8.3., 1. o.
   
   
      (2)  HL L 310., 2011.11.25., 3. o.
   
   
      (3)  Alkotmányos követelmények fennállását nem jelezték.
   
      (4)  Lásd e Hivatalos Lap 25. oldalát.